**Ügyszám: H/4853-2/2024**

**VENDÉGLÁTÓ ÜZLETEK HATÓSÁGI**

**2025. évi ELLENŐRZÉSI TERVE**

A kereskedelmi tevékenységek végzésének feltételeiről szóló 210/2009. (IX.29.) Kormányrendelet 27. § (5)-(8) bekezdése éves ellenőrzési terv készítésének kötelezettségét írja elő.

A Kormányrendelet követelményeinek megfelelően, az abban rögzített szempontok figyelembevételével – Ceglédberceli Polgármesteri Hivatal 2025. évi ellenőrzési tervét, mely meghatározza az éves ellenőrzési terv tartalmát, az ellenőrzések tárgyát, az ellenőrzési időszakot, az ellenőrzések ütemezését, eszközét, módját és szempontrendszerét – az alábbiak szerint adom ki.

**Jogszabályi háttér:**

A kereskedelmi tevékenységek végzésének feltételeiről szóló 210/2009. (IX. 29.) Korm. rendelet (a továbbiakban: Korm. rendelet)

Az általános közigazgatási rendtartásról szóló 2016. évi CL. törvény VI. fejezet 98-105. §-ai (a továbbiakban: Ákr.)

A kereskedelemről szóló 2005. évi CLXIV. törvény

A szolgáltatási tevékenység megkezdésének és folytatásának általános szabályairól szóló 2009. évi LXXVI. törvény

**Hatáskört és illetékességet megállapító jogszabályi rendelkezés:**

* a Korm. rendelet 2. § b) pontja

**Az ellenőrzés illetékességi területe**[[1]](#footnote-2): (település neve)

* Ceglédbercel község közigazgatási területe

**Az ellenőrzés személyi hatálya:**

* Ceglédbercel község közigazgatási területén működő vendéglátó üzletek üzemeltetői

**Az ellenőrzés tárgya:**

A hatósági ellenőrzés során a jegyző kiemelten vizsgálja, hogy a vendéglátó üzlet megfelel-e: a Korm. rendelet 27. § (5)-(7) bekezdésében foglaltaknak /az NTAK-ba való regisztrációs és az adatszolgáltatásra kötelezett vendéglátó üzletek vonatkozásában a rendszeres adatszolgáltatási kötelezettség teljesítése, vendéglátó szoftver alkalmazása/

**Ellenőrzés módja:**

* Elektronikus nyilvántartások alapján történő vizsgálat
* Adatszolgáltatások, iratbemutatás és egyéb tájékoztatás kérése

**Az ellenőrzés időszaka:**

* az ellenőrzés 2025. január 01.-2025. szeptember 30. közötti időszakra terjed ki.

**Az ellenőrzést végzi:**

* Ceglédberceli Polgármesteri Hivatal 2 fő hivatali dolgozó

Szükség szerint közreműködő szakhatóságok:

* Pest Vármegyei Kormányhivatal Ceglédi Járási Hivatala (2700 Cegléd, Kossuth tér 1.) népegészségügyi, élelmiszerlánc-biztonsági és állategészségügyi feladatkörben
* Pest Vármegyei Kormányhivatal Építésügyi és Örökségvédelmi Főosztály Építésügyi Osztály 2. (2700 Cegléd, Kossuth tér 1.)
* Pest Vármegyei Katasztrófavédelmi Igazgatóság Ceglédi Katasztrófavédelmi Kirendeltség (2700 Cegléd, Széchenyi út 24-26.)

**A Hatósági ellenőrzés végrehajtásának ütemezése:**

|  |  |  |  |  |
| --- | --- | --- | --- | --- |
| **Szolgáltató megnevezése** | **Szolgáltató székhelyének címe** | **A vendéglátó üzlet megnevezése** | **A vendéglátó üzlet típusa[[2]](#footnote-3)** | **A tervezett ellenőrzés időpontja (év / hónap vagy év/ negyedév)** |
| Détári Mihályné | 2737 Ceglédbercel, Dózsa György út 16. | Fecske Borozó | italüzlet | 2025. II-III. negyedév |
| Kovács Gáborné | 2737 Ceglédbercel, Radnóti Miklós u. 46. | Stella Söröző | italüzlet | 2025. II-III. negyedév |
| Kiss Norbert | 2737 Ceglédbercel, Madách u. 3/a. | Lángos sütő | büfé, mozgó vendéglátás | 2025. II-III. negyedév |
| Ceglédberceli Településüzemeltetési Nonprofit Kft. | 2737 Ceglédbercel, Pesti út 113-115. | Birs Büfé | büfé | 2025 II-III. |
| Eatrend Kft. | 2730 Albertirsa, Pesti út 65. | Ceglédberceli Diétás Főzőkonyha | munkahelyi közétkeztetés | 2025. II-III. |
| La Toscana Vendéglátóipari Kft. | 2737 Ceglédbercel, Ady Endre út 51. | La Toscana Bisztró | étterem | 2025. II-III. |
| Inter-S-Trade Kft. | 1054 Budapest, Szemere u. 17. III. emelet 1. ajtó | Harlekin Birtok | rendezvényi étkeztetés | 2025. II-III. negyedév |

**Az ellenőrzés eszközei:**

Az Ákr. 105. § (1)-(2) bekezdése szerinti hivatalbóli eljárásban a hatóság erre irányuló felhívására az ügyfél adatszolgáltatási kötelezettsége, iratbemutatás, közhiteles nyilvántartások ellenőrzése, helyszíni ellenőrzés.

**Az ellenőrzés menete:**

A Korm. rendelet 27.§ (6) bekezdés szerint a jegyző a 2. melléklet A) pontja szerinti nyilvántartásba vett vendéglátó üzlet Nemzeti Turisztikai Adatszolgáltató Központba történő adatszolgáltatási tevékenységét évente legalább egy alkalommal hatósági ellenőrzés keretében ellenőrzi.

A jegyző, ha a Nemzeti Turisztikai Adatszolgáltató Központba történő adatszolgáltatási tevékenység ellenőrzésére irányuló hatósági ellenőrzés eredményes lefolytatásához az általános közigazgatási rendtartásról szóló törvény alapján indokolt, szakértőként a szakterületek ágazati követelményeiért felelős szervek kijelöléséről, valamint a meghatározott szakkérdésekben kizárólagosan eljáró és egyes szakterületeken szakvéleményt adó szervekről szóló 282/2007. (X. 26.) Korm. rendelet 4. §-a alapján elsősorban a Magyar Turisztikai Ügynökség Zártkörűen Működő Részvénytársaságot rendeli ki.

A hatóság az ellenőrzésről, az annak során tett megállapításokról, a szolgáltató által tett nyilatkozatokról jegyzőkönyvet állít ki, esetenként fényképfelvételt készíthet. A hatóság az ellenőrzés során készített jegyzőkönyv egy példányát a helyszínen átadja, vagy az ügyfél részére haladéktalanul megküldi.

A jegyző értesíti a Nemzeti Turisztikai Adatszolgáltató Központ üzemeltetőjét azon vendéglátó üzletekről, amelyeknek alkalmaznia kell vendéglátó szoftvert, de azzal nem rendelkeznek, vagy a hatósági ellenőrzés megállapítása alapján a Nemzeti Turisztikai Adatszolgáltató Központnál nem regisztráltak vagy a turisztikai térségek fejlesztésének állami feladatairól szóló törvény végrehajtásáról szóló 235/2019. (X. 15.) Korm. rendeletben előírt adatszolgáltatási kötelezettségüket nem vagy nem megfelelően teljesítették.

**A hatósági ellenőrzés jogkövetkezményei:**

A Korm. rendelet 27. § (1) bekezdése alapján, ha a kereskedő a tevékenységére, a forgalmazott termékre, illetve annak árusítására vonatkozó jogszabályi előírásoknak nem tesz eleget, vagy a kereskedő, illetve az üzletként szolgáló épület a hatályos jogszabályi feltételeknek nem felel meg, és a jogsértés másként nem orvosolható, illetve a jogszabályi feltételeknek való megfelelés más módon nem biztosítható, a jegyző - a (2) bekezdés a) pontja és a (3) bekezdés szerinti eset kivételével - az észlelt hiányosságok megszüntetéséig, de legfeljebb kilencven napra a tevékenységet megtilthatja, vagy az üzletet ideiglenesen bezárathatja.

A Korm. rendelet 27. § (2) bekezdése szerint a jegyző a működési engedélyt visszavonja, illetve tevékenység folytatását megtiltja és a kereskedőt, illetve az üzletet a nyilvántartásból törli és az üzletet bezáratja, ha

a) a működési engedély kiadásának feltételei már nem állnak fenn,

b) a kereskedő az (1) bekezdés szerinti jegyzői határozatban meghatározott időtartam alatt nem tesz eleget a határozatban foglaltaknak,

c) a kereskedő a külön jogszabályban meghatározott veszélyes mértékű környezeti zaj esetén, a lakók egészséges életkörülményeinek és pihenéshez való jogának biztosítása érdekében, a jogsértő állapot megszüntetéséig elrendelt kötelező éjszakai zárva tartási időszak alatt továbbra is nyitva tart,

d) a kereskedő a külön jogszabályban meghatározott veszélyes mértékű környezeti zaj esetén a hirdetés vagy figyelemfelhívás céljára szolgáló hanghatásokat okozó eszközt használatának megtiltása ellenére tovább használja.

A Korm. rendelet 27. § (3) bekezdése értelmében, amennyiben az ellenőrzés során megállapítást nyer, hogy a kereskedő működési engedéllyel nem rendelkező üzletben folytat kizárólag üzlethez kötött kereskedelmi tevékenységet, a jegyző köteles az üzletet azonnal bezáratni.

A Korm. rendelet 27. § (4) bekezdése szerint a jegyző az (1)-(3) bekezdés alapján hozott határozatát elektronikus úton közli a 6. § (2) bekezdésében megjelölt és a külön engedélyt kiadó hatósággal, a hulladékkezelési és hulladékgazdálkodási követelményeknek való megfelelőség kapcsán eljáró területi környezetvédelmi hatósággal, valamint az egyéni vállalkozót nyilvántartásba vevő állami adóhatósággal, gazdasági társaság esetén az illetékes cégbírósággal.

A Korm. rendelet 27. § (5) bekezdése alapján a jegyző ellenőrzése során a vendéglátó üzletek Nemzeti Turisztikai Adatszolgáltató Központba történő adatszolgáltatási kötelezettségének teljesítését is vizsgálja.

A Korm. rendelet 27. § (7) bekezdése alapján a jegyző értesíti az NTAK üzemeltetőjét azon vendéglátó üzletekről, amelyeknek alkalmaznia kell vendéglátó szoftvert, de azzal nem rendelkeznek, vagy a hatósági ellenőrzés megállapítása alapján az NTAK-nál nem regisztráltak vagy a turisztikai térségek fejlesztésének állami feladatairól szóló törvény végrehajtásáról szóló 235/2019. (X.15.) Kormányrendeletben előírt adatszolgáltatási kötelezettségüket nem vagy nem megfelelően teljesítették.

A Korm. rendelet 27. § (10) bekezdése alapján a hatósági ellenőrzés eredményeként készült jegyzőkönyvet vagy feljegyzést a jegyző a NTAK üzemeltetője részére a hatósági ellenőrzést követő 8 napon belül megküldi. A jegyzőkönyv és feljegyzés formátumát és beküldési módját a NTAK üzemeltetője a honlapján teszi közzé.

**Az ellenőrzési terv közzététele:**

Az ellenőrzési tervet a hatóság a [www.cegledbercel.asp.lgov.hu](http://www.cegledbercel.asp.lgov.hu) oldalon teszi közzé.

Dátum: Ceglédbercel, 2024. november 28.

Nagy Károlyné

jegyző

1. közös önkormányzat esetén minden településre külön ellenőrzési tervet szükséges készíteni [↑](#footnote-ref-2)
2. A 210/2009. (IX. 29.) Korm. rendelet 4. melléklete szerinti vendéglátóhely üzlettípus megjelölése. [↑](#footnote-ref-3)